آمریکا بیرلشمیش درولتلرینده باشقان دونالد ترامپ یؤنتیمی، ۲۰۲۰.جی مالی ایلین‌ده اؤلکه‌یه یالنیز ۱۸ مین یئنی سیغینماچینین یئرلشمه‌سینین نظرده توتولدوغو تکلیفی کنگره‌یه سوندو.
آغ ائو یئتکیلیلرینین کنگره‌یه سوندوغو ۲۰۲۰ سیغینماچی پروگرامینا گؤره، آمریکانین گلن ایل اوچون یالنیز ۱۸ مین سیغینماچییا یئنی‌دن یئرله‌شیم حاقی وئریلمه‌سی پلانلانیر.
سؤزوگئدن سایی، آمریکانین مدرن سیغینماچی پروگرامی تاریخین‌ده‌کی ان آز رقمی تشکیل ائدیر.
آیریجا باشقان دونالد ترامپین وئردیگی قرارنامه‌یه گؤره، آمریکا رهبرلیگی سیغینماچیلارین یئنی‌دن یئرلشدیریلمه‌سی اوچون ایالت ایداره‌لری و یئرل حکومتلرین اونایینی آلاجاق.
آمریکانین اسکی پرزیدنتی باراک اوباما دؤورونون سون ایلی اولان ۲۰۱۶دا آمریکانین سیغینماچی ظرفیتی ۱۱۰ مین ایکن، ترامپ رهبرلیگی بو سایینی ۳۰ مینه قدر ائندیرمیشدی.
